open-index/open-wikipedia-markdown huggingface dataset:
ডিপ (ব্যায়াম)

**ডিপ** হল দেহের ঊর্ধ্বাংশের একটি শক্তিবর্ধক ব্যায়াম। সরু ও কাঁধের প্রস্থ বরাবর ডিপ মূলত ট্রাইসেপ্সকে শক্তিশালী করে, পাশাপাশি ক্রমানুযায়ী এন্টেরিয়র ডেল্টয়েডের মত প্রধান সিনারজিস্ট পেশীসমূহ, পেক্টোরালিস পেশীসমূহ (স্টারনাল, ক্ল্যাভিকুলার ও অন্যান্য অপ্রধান পেশী) এবং পিঠের রমবয়েড পেশীকেও শক্তিশালী করে। ওয়াইড আর্ম ট্রেনিং বা প্রশস্ত বাহুর ব্যায়াম পেক্টোরাল পেশীর বিকাশে অবদান রাখে, ঠিক যেভাবে ওয়াইড গ্রিপ বেঞ্চ প্রেস ব্যায়ামে পেক্টোরাল পেশীর উপর বেশি এবং ট্রাইসেপ্সের উপর কম গুরুত্ব দেওয়া হয়।

## আরও দেখুন
* মাসল-আপ
*পুল-আপ (ব্যায়াম)

## তথ্যসূত্র

বিষয়শ্রেণী:দেহভরের ব্যায়াম
বিষয়শ্রেণী:শক্তি প্রশিক্ষণ
বিষয়শ্রেণী:শারীরিক ব্যায়াম
ক্রাকুফ

**ক্রাকুফ** পোল্যান্ডের দ্বিতীয় বৃহত্তম ও অন্যতম প্রাচীন শহর। লেসের পোল্যান্ড প্রদেশে ভিস্তুলা নদীর তীরে এর অবস্থান। সপ্তম শতাব্দীতে এর পত্তন হয়।  ১৫৯৬ সাল পর্যন্ত ক্রাকুফ পোল্যান্ডের রাজধানী ছিল।  দেশটির শিক্ষা, সংস্কৃতি ও অর্থনীতিতে ক্রাকুফের বিশেষ গুরুত্ব রয়েছে। এটি ইউরোপের অন্যতম সুন্দর শহর হিসাবে স্বীকৃতি পেয়েছে। আদি ক্রাকুফ ইউনেস্কোর স্বীকৃতিপ্রাপ্ত সর্বপ্রথম বিশ্ব ঐতিহ্য।

প্রস্তর যুগের একটি বিক্ষিপ্ত বসতি থেকে কালের ধারায় এটি পোল্যান্ডের সবচেয়ে গুরুত্বপূর্ণ শহর হিসেবে আবির্ভূত হয়েছে। ভাভেল পাহাড়ে একটি ক্ষুদ্র পাড়া বা হ্যামলেটরূপে আধুনিক ক্রাকুফ শহরের সূচনা ঘটে। ৯৬৫ সালে এটি মধ্য ইউরোপের ব্যস্ত ব্যবসাকেন্দ্র হিসাবে কথিত হয়।   ১৯১৮ সালে দ্বিতীয় পোলিশ প্রজাতন্ত্র গঠিত হওয়ার পর বিংশ শতাব্দীজুড়ে ক্রাকুফে নতুন নতুন বিশ্ববিদ্যালয় ও সাংস্কৃতিক প্রাণকেন্দ্র গড়ে ওঠে। তখন শিক্ষা ও সংস্কৃতির কেন্দ্র হিসেবে ক্রাকুফ স্বমহিমায় পুনরায় আত্মপ্রকাশ করে। শহরের জনসংখ্যা ৭,৮০,০০০। প্রধান সরণির একশো কিলোমিটার (৬২ মাইল) এলাকার ভেতরে আরো আশি লক্ষ মানুষ বসবাস করে।

নাৎসি জার্মানি পোল্যান্ড আক্রমণ করে দখল করার পর প্রশাসনিক কার্যক্রম পরিচালনার জন্য ক্রাকুফকে রাজধানী হিসেবে নির্বাচিত করে।  শহরের ইহুদি বাসিন্দাদের ক্রাকুফ ঘেটো নামে একটি দেয়ালঘেরা এলাকায় বসবাস করতে বাধ্য করা হতো। তারপর সেখান থেকে তাদের নির্যাতন ও নিধনের জন্য নাৎসি কনসেন্ট্রেশন ক্যাম্পে প্রেরণ করা হয়। আউশভিৎজ ও প্লাজো ছিল এই কনসেন্ট্রেশন ক্যাম্পগুলোর মধ্যে অন্যতম।  তবে শহরটি ব্যাপক ধ্বংসযজ্ঞ ও বোমাবর্ষণের হাত থেকে রক্ষা পায়।

১৯৭৮ সালে ক্রাকুফের আর্চবিশপ ক্যারল ভোইতলা পোপ দ্বিতীয় জন পল নামে পোপের পদে অভিষিক্ত হন। তিনি ছিলেন ৪৫৫ বছরের মধ্যে প্রথম অ-ইতালীয় পোপ। ঐ বছরই ক্রাকুফ আর কুইটো ইউনেস্কোর প্রথম বিশ্ব ঐতিহ্য হিসাবে স্বীকৃতি লাভ করে।  একটি বৈশ্বিক শহর হিসেবেও ক্রাকুফ স্বীকৃতি লাভ করেছে। গথিক, রেনেসাঁ  ও বারোক স্থাপত্যকলায় নির্মিত বিভিন্ন ভবন একে শোভা দান করে। ভাভেল ক্যাথেড্রাল, রাজকীয় দুর্গ, সেন্ট মেরির ব্যাসিলিকা, সেন্ট পল ও পিটার চার্চ ও ইউরোপের বৃহত্তম মধ্যযুগীয় বাজার সরণি রাইনেক গ্লাউনি এগুলোর মধ্যে উল্লেখযোগ্য। এ শহরের জাগিয়োল্লিওনিয়ান বিশ্ববিদ্যালয় বিশ্বের অন্যতম প্রাচীন ও পোল্যান্ডের শ্রেষ্ঠ বিশ্ববিদ্যালয়।

২০০০ সালে একে ইউরোপের সাংস্কৃতিক রাজধানী স্বীকৃতি দেওয়া হয়। ২০১৩ সালে ক্রাকুফ ইউনেস্কোর সাহিত্য নগরী হিসাবে স্বীকৃতি পায়।  এছাড়াও এটি ২০১৬-এর জুলাইয়ে বিশ্ব যুব দিবসের স্বাগতিক ছিল।

## তথ্যসূত্র

## বহিঃসংযোগ

বিষয়শ্রেণী:পোল্যান্ডের শহর
বিষয়শ্রেণী:ঐতিহাসিক ইহুদি সম্প্রদায়
অমলেন্দু চক্রবর্তী

**অমলেন্দু চক্রবর্তী** () ( ৭ ডিসেম্বর, ১৯৩৪ — ১৫ জুন, ২০০৯) বিশ শতকের শেষের দিকের ভারতীয় বাঙালি চিন্তাশীল কথাসাহিত্যিক ও ছোটগল্পকার।

## জন্ম ও শিক্ষাজীবন

অমলেন্দু চক্রবর্তীর জন্ম ব্রিটিশ ভারতের অধুনা বাংলাদেশের ঢাকা জেলার বাঘৈ গ্রামে। শৈশবে স্বাধীনতার আগেই ছিন্নমূল মানুষদের সাথে কলকাতায় মাতুলালয়ে চলে আসতে বাধ্য হন। প্রখ্যাত কবি সঞ্জয় ভট্টাচার্য ছিলেন তার মামা। স্কুলের পড়াশোনা বউবাজার হাইস্কুলে। এরপর সেন্ট্রাল ক্যালকাটা কলেজ থেকে স্নাতক ও কলকাতা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রি লাভ করেন। 

## কর্মজীবন ও সাহিত্যকর্ম
অমলেন্দু চক্রবর্তী কর্মজীবন শুরু করেন শিক্ষকতায় প্রথমে হুগলি জেলার গুড়াপে রমনীকান্ত ইন্সটিটিউশনে। এরপর দীর্ঘ তিন দশকের শিক্ষকতা শেষ করেন কলকাতার খিদিরপুর একাডেমিতে।

তার সাহিত্যচর্চা শুরু হয় মামা সঞ্জয় ভট্টাচার্যের অনুপ্রেরণায় বাল্যজীবনেই। পড়াশোনার সাথেই তার লেখক জীবনের হাতেখড়ি ১৯৪৮ খ্রিস্টাব্দে। তার উনিশ বৎসর বয়সেই প্রকাশিত হয় তার গল্পগ্রন্থ 'সাহানা'(১৯৫৩)। ১৯৬২ খ্রিস্টাব্দে প্রকাশিত হয় তার প্রথম উপন্যাস 'বিপন্ন সময়'।

তিনি মিতবাক, নগরমনস্ক, স্বল্পঘটনানির্ভর, মানসিক আতাতিসঙ্কুল কাহিনী রচনায় ছিলেন সিদ্ধহস্ত।  তার প্রকাশিত উপন্যাস পাঁচটি ও গল্পগ্রন্থ দুটি।

**উপন্যাস** -
* 'আকালের সন্ধানে' (১৯৮২)
* 'যাবজ্জীবন' (১৯৮৪)
* 'গোষ্ঠবিহারির জীবনযাপন' (১৯৯১)
* 'রাধিকাসুন্দরী' ১ম (১৯৯৬) ও ২য় (১৯৯৭)
* 'চাঁদ-মনসার জোট' (২০১০)

**গল্পগ্রন্থ** -

* 'অবিরত চেনামুখ' (১৯৮৬)
* 'গৃহে গ্রহান্তরে' (১৯৮৭)

অমলেন্দু চক্রবর্তী চিত্রাঙ্কনচর্চাও করতেন। তিনি নিজের ছোটগল্প 'অবিরত চেনামুখ' গ্রন্থের ও 'বারোমাস' পত্রিকার প্রচ্ছদ এঁকেছেন। এছাড়াও বেশ কিছু উল্লেখযোগ্য গ্রন্থের তিনি প্রচ্ছদশিল্পী।

## চলচ্চিত্রায়ণ

অমলেন্দু চক্রবর্তীর ছোটগল্প 'অবিরত চেনামুখ' অবলম্বনে প্রখ্যাত চলচ্চিত্র পরিচালক মৃণাল সেন তৈরি করেন প্রখ্যাত চলচ্চিত্র 'একদিন প্রতিদিন' (And Quiet Rolls the Dawn)। ছবিটি মুক্তি পায় ১৯৭৯ খ্রিস্টাব্দে এবং কান চলচ্চিত্র উৎসবে প্রদর্শিত হয়। উচ্চপ্রশংসিত ছবি বহু জাতীয় পুরস্কার লাভ করে। এরপর ১৯৪৩ খ্রিস্টাব্দের বাংলায় তেতাল্লিশের মন্বন্তরের পটভূমিতে রচিত উপন্যাস-'আকালের সন্ধানে' নিয়েও মৃণাল সেন চলচ্চিত্রায়ণ করেন এবং ছবিটি মুক্তি পায় ১৯৮০ খ্রিস্টাব্দে। ছবিটি ১৯৮১-তে বার্লিন চলচ্চিত্র উৎসবে 'সিলভার বিয়ার' পুরস্কারে ভূষিত হয়।

## সম্মাননা
* ১৯৭৯ খ্রিস্টাব্দে 'একদিন প্রতিদিন' চলচ্চিত্রের শ্রেষ্ঠ কাহিনীকার হিসাবে বেঙ্গল ফিল্ম জার্নালিস্টস অ্যাসোসিয়েশনের বি.এফ.জে পুরস্কার লাভ করেন।
* ১৯৮৬ খ্রিস্টাব্দে 'যাবজ্জীবন' উপন্যাসের জন্য তিনি দিল্লি বিশ্ববিদ্যালয়ের 'নরসিংহ দাস পুরস্কার' এবং ১৯৮৭ খ্রিস্টাব্দে পশ্চিমবঙ্গ সরকারের 'বঙ্কিম পুরস্কার' লাভ করেন।

## জীবনাবসান
অমলেন্দু চক্রবর্তী ২০০৯ খ্রিস্টাব্দে ১৫ ই জুন কলকাতার বাগুইআটিতে নিজ বাসভবনে প্রয়াত হন।

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ঢাকা জেলার ব্যক্তি
বিষয়শ্রেণী:বাঙালি কথাসাহিত্যিক
বিষয়শ্রেণী:বঙ্কিম পুরস্কার বিজয়ী
বিষয়শ্রেণী:বাঙালি লেখক
বিষয়শ্রেণী:কলকাতার_লেখক
তাজিকিস্তানের ভূগোল

তাজিকিস্তান উত্তর এবং পশ্চিমে কিরগিজস্তান ও উজবেকিস্তান, পূর্ব দিকে চীন এবং দক্ষিণে আফগানিস্তান এর মধ্যে অবস্থিত একটি দেশ। তাজিকিস্তানের ভূভাগের ৯৩ শতাংশ অঞ্চল জুড়ে রয়েছে পর্বতসমূহ। দুটি মূল পর্বত শ্রেণী পামির পর্বতমালা এবং অ্যালে পর্বতমালা বহু হিমবাহযুক্ত স্রোত ধারা এবং নদীর জন্ম দিয়েছে যা প্রাচীন কাল থেকেই কৃষিজমিতে সেচের জন্য ব্যবহৃত হয়ে আসছে। মধ্য এশিয়ার অন্যান্য প্রধান পর্বতশ্রেণী থিয়েন শান উত্তর তাজিকিস্তানের প্রান্ত ছুঁয়ে চলে গেছে। দেশটির পার্বত্য অঞ্চলটি তাজিকিস্তানের দুটি প্রধান জনসংখ্যা কেন্দ্রকে পৃথক করেছে যাঁরা দেশের অপেক্ষাকৃত নিম্নাঞ্চল ভাগের দক্ষিণের (পঞ্জ নদী) এবং উত্তরের (ফারগানা উপত্যকা) অংশে বসবাস করেন।  নিবিড় কৃষি ও শিল্প ক্ষেত্রে সোভিয়েত ইউনিয়ন এর প্রাকৃতিক সম্পদ ব্যবহারের সংস্থান নীতিসমূহের দ্বারা এক পরিবেশগত সমস্যার উত্তরাধিকার দিয়ে স্বাধীন তাজিকিস্তানকে ছেড়ে গিয়েছে। 

## ভূসংস্থান এবং নিকাশী

তাজিকিস্তানের অপেক্ষাকৃত নিম্ন অধিরোহ অঞ্চলটি তিনটি পর্বত শ্রেণীর দ্বারা  উত্তর এবং দক্ষিণ অঞ্চলে বিভক্ত। এই পর্বত শ্রেণী বিশাল থিয়েন শান পর্বতমালার পশ্চিম দিকের বর্ধিত অংশ দ্বারা গঠিত।
পূর্ব থেকে পশ্চিমে মূলত সমান্তরালভাবে চলমান পর্বত শ্রেণীগুলি হ'ল তুর্কস্তান, জারাভশান (জারাফশান) এবং হিসোর (গিসার) পর্বত। এর মধ্যে সর্বশেষটি রাজধানী দুশানবের ঠিক উত্তরে এবং পশ্চিম-মধ্য তাজিকিস্তানে অবস্থিত। 

তাজিকিস্তানের অর্ধেকেরও বেশি ভূভাগের উচ্চতা  উপরে অবস্থাণ করছে। এমনকি নিম্নভূমিগুলি যা সুদূর উত্তরে ফারগানা উপত্যকা এবং দক্ষিণ-পশ্চিমে খতলোন প্রদেশ এ অবস্থিত - তাদের ভূভাগও সমুদ্রপৃষ্ঠ থেকে বেশ উপরে অবস্থান করছে। তুর্কস্তান পর্বতে পশ্চিমভাগের শৃঙ্গগুলির মধ্যে সর্বোচ্চতা হল । এই পর্বত শ্রেণীর পূর্ব দিকের সর্বোচ্চতা সম্পন্ন স্থানটি কিরগিজস্তানের সীমান্তের নিকটে অবস্থিত। এই অঞ্চলটিতে পামির-অ্যালে পর্বতমালার শিখরগুলির প্রাধান্য বর্তমান যার মধ্যে আছে পূর্বতন সোভিয়েত ইউনিয়নের তিনটি সর্বোচ্চ শৃঙ্গের দুটি: মাউন্ট লেনিন —  এবং ইসমাইল সোমানী শৃঙ্গ — । এই অঞ্চলের অন্যান্য বেশ কয়েকটি শৃঙ্গের উচ্চতাও  সীমা অতিক্রম করেছে। এই পর্বতগুলিতে রয়েছে অসংখ্য হিমবাহ যার মধ্যে বৃহত্তম ফেদচেনকো হিমবাহ  এর চেয়েও বেশি স্থান দখল করে আছে এবং মেরু অঞ্চলের বাইরে এটিই বিশ্বের বৃহত্তম হিমবাহ। যেহেতু তাজিকিস্তান একটি সক্রিয় ভূমিকম্প বলয়ে রয়েছে তাই এখানে তীব্র ভূমিকম্পও সাধারণ ঘটনা।

## তথ্যসূত্র

## বহিঃসংযোগ
*More information about the lakes of Tajikistan via the Tajikistan Gateway 
*On enclaves in Central Asia, incl. Tajikistan
হুয়ান কারেনিয়ো

**হুয়ান কারেনিয়ো লারা** (; ১৪ আগস্ট ১৯০৯ – ১৬ ডিসেম্বর ১৯৪০; এছাড়াও **হুয়ান কারেনিয়ো** নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন। তিনি প্রথম মেক্সিকীয় খেলোয়াড় ফিফা বিশ্বকাপে গোল করেছেন। ১৯২৮ সালে, আমস্টারডামে অনুষ্ঠিত গ্রীষ্মকালীন অলিম্পিকে মেক্সিকোর হয়ে প্রথম গোলটি করেছেন।

১৯২৭–২৮ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১২ মৌসুম অতিবাহিত করে অবসর গ্রহণ করেছিলেন।

১৯২৮ সালে, কারেনিয়ো মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ৮ ম্যাচে ২টি গোল করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।

## ব্যক্তিগত জীবন
হুয়ান কারেনিয়ো লারা ১৯০৯ সালের ১৪ই আগস্ট তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৪০ সালের ১৬ই ডিসেম্বর তারিখে মাত্র ৩১ বছর বয়সে অ্যাপেন্ডিসাইটিসে আক্রান্ত হয়ে মৃত্যুবরণ করেছেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 

বিষয়শ্রেণী:১৯০৯-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:মেক্সিকীয় ফুটবলার
বিষয়শ্রেণী:মেক্সিকোর পুরুষ আন্তর্জাতিক ফুটবলার
বিষয়শ্রেণী:১৯৩০ ফিফা বিশ্বকাপের খেলোয়াড়
বিষয়শ্রেণী:মেক্সিকোর অলিম্পিক ফুটবলার
বিষয়শ্রেণী:১৯০৭-এ জন্ম
বিষয়শ্রেণী:১৯২৮ গ্রীষ্মকালীন অলিম্পিকের ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
রোজ ধাতু

**রোজ ধাতু**, রোজ মেটাল বা রোজ অ্যালয় হল একটি সংকর ধাতু। এটি একটি কম গলনাঙ্কের গলনশীল সংকর(fusible alloy)।

রোজ ধাতুতে শতকরা ৫০ ভাগ বিসমাথ,২৫-২৮ ভাগ সীসা এবং ২২-২৫ ভাগ টিন থাকে। এর গলনাঙ্ক ৯৪ ডিগ্রি থেকে ৯৮ ডিগ্রি সেলসিয়াস ( ২০১ থেকে ২০৮ ° ফা)-এর মধ্যে হয়। এই সংকর ধাতুটি গলিত অবস্থার থেকে যখন কঠিন হয় সেইসময় এর সংকোচন বা প্রসারণ খুবই কম হয়। বিসমাথ ধাতুর শতকরা পরিমাণের উপর রোজ ধাতুর এই বৈশিষ্ট্যটি নির্ভর করে।

## ব্যবহার
রোজ ধাতুর বেশ কয়েকটি সাধারণ ব্যবহার রয়েছে:

# ঝালাই করার কাজে পদার্থ জুড়বার উপকরণ (রাং) হিসাবে লোহার রেলিং,ক্ষুদ্র স্তম্ভ প্রভৃতিতে ব্যবহার হয়।
# তাপ পরিবহনের মাধ্যম হিসাবে গলিত অবস্থায় তাপ আধার (heating baths)-এ ব্যবহার করা হয়।
# সরু নল এবং পাইপ বাঁকানোর সময় যাতে নমনীয় থাকে কুঁকড়ে না যায় তারজন্য গলিত রোজ ধাতু নলের মধ্যে ঢালা হয়। পরে এটি কঠিন হয়ে গেলেও নমনীয় থাকে। এক্ষত্রে টিউব বা পাইপকে কোঁকড়ানো ছাড়াই সহজেই বাঁকানো যায় বা এতে পুনরায় কাজ করা যায়। কাঙ্ক্ষিত আকারটি এলে পরে রোজ ধাতুটিকে পুনরায় গলিয়ে বের করে নেওয়ার পর, পরিবর্তিত আকারে পাইপটি পাওয়া যায়।

## ইতিহাস
জার্মান রসায়নবিদ ভ্যালেন্টিন রোজ দ্য এল্ডার (Valentin Rose the Elder) এই সংকর ধাতুটি আবিষ্কার করেছিলেন। তার নাম অনুসারে এই সংকর ধাতুটির নাম হয় রোজ মেটাল বা রোজ ধাতু।

## তথ্যসূত্র

বিষয়শ্রেণী:বিসমাথ যৌগ
বিষয়শ্রেণী:সীসা সংকর
বিষয়শ্রেণী:টিন সংকর
তুর্কমেনিস্তানের ভূগোল

**[[তুর্কমেনিস্তান]]** হ'ল মধ্য এশিয়া এর একটি স্থলবেষ্টিত দেশ যেটি পশ্চিমে কাস্পিয়ান সাগর, দক্ষিণে ইরান ও আফগানিস্তান, উত্তর-পূর্ব দিকে উজবেকিস্তান এবং উত্তর-পশ্চিমে কাজাখস্তান দ্বারা সীমাবদ্ধ। এটি স্বাধীন রাষ্ট্রের রাষ্ট্রমণ্ডল (সিআইএস) এর দক্ষিণতম প্রজাতন্ত্র এবং ১৯৯১ এর শেষদিকে সাবেক সোভিয়েত-পরবর্তী রাষ্ট্রসমূহ এর বেশিরভাগ দ্বারা আলগাভাবে গঠিত একটি ফেডারেশন।

কাস্পিয়ান সাগরের সাথে এর দীর্ঘতম সীমানা হল (। অন্যান্য সীমান্তের মধ্যে রয়েছে ইরানের সাথে (দক্ষিণ দিকে , আফগানিস্তানের সাথে (দক্ষিণ দিকে , উজবেকিস্তানের সাথে (উত্তর এবং পূর্ব দিকে  এবং কাজাখস্তানের সাথে (উত্তর দিকে । তুর্কমেনিস্তান মার্কিন যুক্তরাষ্ট্রের ক্যালিফোর্নিয়া রাজ্যের তুলনায় কিছুটা বড় প্রায় ৪৮৮,১০০&nbsp;কিমি২। আয়তন অনুসারে তুর্কমেনিস্তান সাবেক সোভিয়েত প্রজাতন্ত্রের রাশিয়া, কাজাখস্তান এবং ইউক্রেন পরে চতুর্থ অবস্থানে রয়েছে। পশ্চিম থেকে পূর্ব প্রান্তে দেশটির সর্বোচ্চ বিস্তার হল  এবং উত্তর থেকে দক্ষিণ প্রান্তে সর্বোচ্চ বিস্তার হল ।

## জলবায়ু

 
তুর্কমেনিস্তানে শীতল মরু আবহাওয়া বর্তমান যা প্রবলভাবে মহাদেশীয়। গ্রীষ্মকাল দীর্ঘ (মে থেকে সেপ্টেম্বর পর্যন্ত), উষ্ম এবং শুষ্ক। শীতকালে উষ্ণতা সাধারণত মধ্যম এবং শুষ্ক থাকলেও উত্তরাংশ মাঝে মাঝে শীতল ও শুষ্ক হয়। বেশিরভাগ বৃষ্টিপাত জানুয়ারি থেকে মে মাসের মধ্যে হয়। সারা দেশে বৃষ্টিপাতের পরিমাণ সামান্যই। বার্ষিক গড় বৃষ্টিপাত কোপেট ড্যাগ -এ  থেকে শুরু করে উত্তর-পশ্চিমে  পর্যন্ত হয়। দক্ষিণ-মধ্য তুর্কমেনিস্তানের ইরান সীমান্তের নিকটবর্তী রাজধানী আশগাবাত -এ বার্ষিক গড় বৃষ্টিপাত । বার্ষিক গড় তাপমাত্রা আশগাবাতে  থেকে শুরু করে উত্তর-মধ্য তুর্কমেনিস্তানের উজবেক সীমান্তে  পর্যন্ত হয়। প্রায় একটানা বাতাস প্রবাহ উত্তর, উত্তর-পূর্ব বা পশ্চিমের দিক থেকে হয়ে থাকে।

## জলীয় পরিবেশ
তুর্কমেনিস্তানের প্রায় ৮০% ভূখণ্ডে উপরিভাগের জল প্রবাহের অবিচ্ছিন্ন উৎসের অভাব রয়েছে। এখানের প্রধান নদীগুলি কেবলমাত্র দক্ষিণ এবং পূর্ব সীমান্ত বরাবর অবস্থিত। কোপেটড্যাগের উত্তরের ঢালু ভূমিতে কয়েকটি ছোট ছোট নদীকে পুরোপুরি সেচের জন্য চালিত করা হয়েছে। দেশের সর্বাধিক গুরুত্বপূর্ণ নদী হ'ল আমু দরিয়া এবং তার দীর্ঘতম উপনদী সহ মোট দৈর্ঘ্য ২,৫৪০&nbsp;কিমি হওয়ায় এটিই মধ্য এশিয়ার দীর্ঘতম নদী হিসাবে পরিগণিত হয়। আমু দরিয়া উত্তর-পূর্ব তুর্কমেনিস্তান জুড়ে প্রবাহিত হওয়ার পরে পূর্বদিকে প্রবাহিত হয়ে উজবেকিস্তান এবং তাজিকিস্তান এর দক্ষিণ সীমানা তৈরি করেছে। আমু দারিয়ার বাঁধ দেওয়া ও সেচের ব্যবহারের কারণে আরাল সাগর -এ তার মারাত্মক পরিবেশগত প্রভাব পড়েছে (পরিবেশগত সমস্যাগুলি দেখুন)। নদীটির বার্ষিক গড় প্রবাহ সেকেন্ডে ১,৯৪০ ঘনমিটার। অন্যান্য প্রধান নদী হ'ল তেজেন (১,১২৪&nbsp;কিমি); মুরঘাব (৮৫২&nbsp;কিমি); এবং আতরেক (৬৬০&nbsp;কিমি)।

## তথ্যসূত্র

*
*
সাইমন ব্রাউন

**সাইমন জন এমারসন ব্রাউন** (; জন্ম: ২৯ জুন, ১৯৬৯) কাউন্টি ডারহামের ক্লিডন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম ও নর্দাম্পটনশায়ার দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘চাবি’ ডাকনামে পরিচিত **সাইমন ব্রাউন**।

## প্রথম-শ্রেণীর ক্রিকেট
১৯৮৭ সাল থেকে ২০০২ সাল পর্যন্ত সাইমন ব্রাউনের প্রথম-শ্রেণীর খেলোয়াড়ী জীবন চলমান ছিল। লিকলিকে ও লম্বাটে গড়নের চাবি ব্রাউন ১৯৮৭ সালে নর্দাম্পটনশায়ারের পক্ষে তার খেলোয়াড়ী জীবনের সূচনা ঘটান। তবে, কার্টলি অ্যামব্রোস, উইনস্টন ডেভিস, গ্রেগ থমাস ও ডেভিড ক্যাপেলের ন্যায় বোলারদের সাথে প্রথম একাদশে নিয়মিতভাবে খেলতে তাকে যথেষ্ট বেগ পেতে হয়েছিল।

১৯৯১ সালে তিনি নিজ কাউন্টি ডারহামের দিকে ধাবিত হন। পরের বছরই দলটি প্রথম-শ্রেণীর মর্যাদাপ্রাপ্ত হয়। ইংল্যান্ডের নতুন কাউন্টি দলের পক্ষে ধারাবাহিকভাবে উইকেট লাভ করতে থাকেন। কিন্তু এর জন্যে তাকে বেশ মাশুল গুণতে হয়। শুরুরদিকে কাউন্টি দলটিতে বোলিং আক্রমণ পরিচালনায় নবীন কিংবা বয়স্ক বোলারদেরকে খেলানো হয়। গ্রীষ্মকালে অতিরিক্ত বোলিংয়ের কারণে মৌসুমের মাঝামাঝি সময়ে তার খেলায় ছন্দপতন ঘটে। ৩০-এর কোটা অতিক্রম হলে প্রায়শঃই আঘাতের কবলে পড়তে থাকেন। তুলনামূলকভাবে বেশ আগেভাগেই তাকে ধীরে ধীরে বোলিং করা থেকে দূরে রাখা শুরু হয়।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সাইমন ব্রাউন। ২৫ জুলাই, ১৯৯৬ তারিখে লর্ডসে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৯০-এর দশকে ইংল্যান্ড দলে অংশগ্রহণকারী মার্ক ইলট, অ্যালান মুলালি, মাইক স্মিথ ও পল টেলরের ন্যায় অগণিত বামহাতি বোলারদের অন্যতম ছিলেন তিনি। তন্মধ্যে, মাইক স্মিথের ন্যায় তিনিও এক টেস্টের বিস্ময়কারী ছিলেন। ১৯৯৬ সালে পাকিস্তানের বিপক্ষে নিজস্ব একমাত্র টেস্টে অংশ নেন। ঐ টেস্টে তার দল পরাজয়বরণ করেছিল। নিজস্ব দশম বলে আমির সোহেলের উইকেট পান। এলবিডব্লিউর ফাঁদে ফেলে তিনি এ সফলতা পান। দৃশ্যতঃ তাকে বেশ প্রাণোচ্ছল দেখাচ্ছিল। সবমিলিয়ে তিনি দুই উইকেট লাভ করেছিলেন। এরপর আর তাকে ইংল্যান্ড দলে খেলার জন্যে আমন্ত্রণ জানানো হয়নি।

ইংল্যান্ডের সমর্থকেরাও তাকে আরেকটি সুযোগের প্রত্যাশা করছিলেন। এ প্রসঙ্গে সাইমন ব্রাউন মন্তব্য করেন যে, আমার আরও কয়েকটি খেলায় অংশগ্রহণের ইচ্ছে ছিল। তবে, গ্লুচেস্টারশায়ারের মাইক স্মিথের ন্যায় অন্যান্য বামহাতি বোলারদের ক্ষেত্রেও একই ঘটনা ঘটেছে। প্রকৃতই কি ঘটেছে আমি জানি না। আন্তর্জাতিক ক্রিকেট থেকে উপেক্ষিত হলেও কাউন্টি ক্রিকেটে তিনি ঠিকই তার উচ্চমার্গের বোলার হিসেবে নিজেকে উপস্থাপিত করতেন।

## তথ্যসূত্র

## আরও দেখুন
* মিন প্যাটেল
* গ্রাহাম স্টিভেনসন
* এক টেস্টের বিস্ময়কারী
* ডারহাম কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:স্কারবোরা উৎসব সভাপতি একাদশের ক্রিকেটার
কেক

**কেক** সাধারণত ময়দা, চিনি এবং অন্যান্য উপাদান থেকে তৈরি মিষ্টি খাবারের একটি ফর্ম যা সাধারণত বেক করা হয়। পূর্বে রুটিকে পরিবর্তিত করে কেক প্রস্তুত করা হত, কিন্তু এখন  কেক এর সাথে অন্যান্য মিষ্টান্ন যেমন পেস্ট্রি, মেরিঙ্গুস, কাস্টার্ড এবং পাই এর বৈশিষ্ট্যগত মিল রয়েছে।

কেক প্রস্তুতে সবথেকে বেশী ব্যবহৃত হয় ময়দা, চিনি, ডিম, মাখন, তেল, বেকিং সোডা বা বেকিং পাউডার।   
 
বিয়ে, বার্ষিকী এবং জন্মদিনের মতো বিশেষ অনুষ্ঠানে কেক প্রায়ই একটি উদযাপনের খাবার হিসেবে পরিবেশন করা হয়। অসংখ্য কেকের রেসিপি আছে। কিছু রুটির মতো, কিছু সমৃদ্ধ এবং বিস্তৃত, এবং অনেকগুলি শতাব্দী পুরানো। কেক তৈরি আর জটিল প্রক্রিয়া নয়। এক সময়ে কেক তৈরিতে (বিশেষ করে ডিমের ফেনা ঢেলে দেওয়া) যথেষ্ট পরিশ্রম করতে হতো, তখন বেকিং সরঞ্জাম এবং সহজ পদ্ধতি ব্যবহার করা হচ্ছে যেন সবচেয়ে অপেশাদার বাবুর্চিরাও কেক তৈরি করতে পারে।

ইংল্যান্ডের প্রথম দিকের কেকগুলিও মূলত রুটি ছিল: একটি "কেক" এবং "রুটি" এর মধ্যে সবচেয়ে সুস্পষ্ট পার্থক্য ছিল কেকের গোলাকার, সমতল আকৃতি এবং রান্নার পদ্ধতি।

কেক রান্না করার সময়  বেকিং প্রক্রিয়া জুড়ে একবার উল্টে দেওয়া হয় আর রুটি সোজা রেখে দেওয়া হয়।
থাম্ব|জন্মদিনের ফ্রুটকেক
থাম্ব|ঘরে তৈরি চকলেট কেক

## ইতিহাস
কেক এর একটি লম্বা ইতিহাস রয়েছে ।

প্রাচীন গ্রীকরা কেককে πλακοῦς (প্ল্যাকাস) বলে ডাকত, যেটি "ফ্ল্যাট", πλακόεις (প্ল্যাকোইস) শব্দ থেকে এসেছে।

এটি ডিম, দুধ, বাদাম এবং মধুর সাথে মিশ্রিত ময়দা ব্যবহার করে  প্রস্তুত করা হতো । তাদের কাছে "সাতুরা" নামে একটি কেক ছিল, যা একটি সমান ও ভারী কেক ছিল। রোমান যুগে, কেকের নাম "প্ল্যাসেন্টা" হয়ে ওঠে যা গ্রীক শব্দ থেকে উদ্ভূত হয়েছিল।

## ধরন ও প্রকারভেদ
উপাদান এবং মিশ্রণ কৌশলের উপর ভিত্তি করে কেককে কয়েকটি বিভাগে বিভক্ত করা হয়। যদিও কেক এবং রুটির মধ্যে পার্থক্যের স্পষ্ট উদাহরণ খুঁজে পাওয়া সহজ।

### মাখন কেক
থাম্ব|মাখন কেক
মাখন কেক  ক্রিমযুক্ত মাখন, চিনি, ডিম এবং ময়দা দিয়ে তৈরি করা হয়। ময়দার মিশ্রণে বাতাস যোগ করার জন্য একটি বর্ধিত সময় ধরে বিটারে মিশ্রণ করা হয়।

একটি সাধারণ পাউন্ড কেক ১ কাপ মাখন, ২ কাপ চিনি, ৩ কাপ ময়দা এবং ৪ টি ডিম দিয়ে প্রস্তুত করা হয়। 

সহজ এবং দ্রুত কেকে প্রস্তুত করার জন্য উপাদানগুলি মাঝে মাঝে মাখন ক্রিম না করে মিশ্রিত করা হয় ।

### স্পঞ্জ কেক
থাম্ব|স্পঞ্জ কেক
স্পঞ্জ কেক (বা ফোম কেক) ঘন কোড়ে ফেটে নেওয়া ডিম, চিনি এবং ময়দা দিয়ে তৈরি করা হয়। ঐতিহ্যবাহী স্পঞ্জ কেক শুধুমাত্র ডিম দিয়ে খামির করা হয়। খামির প্রদানের জন্য তারা প্রাথমিকভাবে প্রোটিন আটকে থাকা বাতাসের উপর নির্ভর করে, কখনও কখনও কিছুটা বেকিং পাউডার বা অন্যান্য রাসায়নিক পদার্থ যোগ করা হয়। 

ডিম-খামিরযুক্ত স্পঞ্জ কেকগুলিকে খামির ছাড়া তৈরি করা প্রাচীনতম কেক বলে মনে করা হয়।

অ্যাঞ্জেল ফুড কেক হল একটি সাদা কেক যা শুধুমাত্র ডিমের সাদা অংশ ব্যবহার করে এবং ঐতিহ্যগতভাবে একটি টিউব  কড়াইয়ে বেক করা হয়। 

ফ্রেঞ্চ জেনোইস হল একটি স্পঞ্জ কেক যাতে স্পষ্ট মাখন রয়েছে।

### চকোলেট কেক
থাম্ব|চকোলেট কেক
চকলেট কেক হল মাখন কেক, স্পঞ্জ কেক বা অন্য কোন কেকের সাথে চকলেট বা কোকো পাউডার যুক্ত করে প্রস্তুতকৃত কেক। 

অন্যান্য কেকের সাথে চকলেটের স্বাদ যুক্ত হলে তা চকলেট কেক হিসেবে ধরা হয় ।

## তথ্যসূত্র

বিষয়শ্রেণী:কেক
বিষয়শ্রেণী:বৈশ্বিক রন্ধনশৈলী
বিষয়শ্রেণী:ইউরোপীয় রন্ধনশৈলী
বিষয়শ্রেণী:মিষ্টান্ন
বিষয়শ্রেণী:খাদ্যের ধরন
গ্যালাটিয়া (প্রাকৃতিক উপগ্রহ)

**গ্যালাটিয়া** (ইংরেজি: Galatea, ) বা **নেপচুন ৬** (ইংরেজি: Neptune&nbsp;VI) হল নেপচুন গ্রহের চতুর্থ নিকটতম অভ্যন্তরীণ প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত ৫০ জন নিরিডের অন্যতম গ্যালাটিয়ার (সাইক্লপস পলিফেমাস যাঁর ব্যর্থ প্রেমে উন্মত্ত হয়েছিল) নামানুসারে।

## আবিষ্কার

১৯৮৯ সালের জুলাই মাসের শেষ দিকে *[[ভয়েজার ২]]* প্রোবের তোলা ছবিগুলি থেকে গ্যালাটিয়া আবিষ্কৃত হয়। এটির সাময়িক নামকরণ করা হয়েছিল **এস/১৯৮৯ এন ৪** (ইংরেজি: S/1989 N 4)। ১৯৮৯ সালের ২ অগস্ট আইএইউ-এর ৪৮২৪ নং সার্কুলারে আবিষ্কারের কথা আনুষ্ঠানিকভাবে ঘোষণা করা হয় এবং উল্লেখ করা হয় যে "৫ দিনে তোলা ১০টি ছবি" থেকে এই উপগ্রহটি আবিষ্কৃত হয়েছে। এর থেকে বোঝা যায়, উপগ্রহটি আবিষ্কৃত হয়েছিল ২৮ জুলাই তারিখের কিছু আগে। ১৯৯১ সালের ১৬ সেপ্টেম্বর উপগ্রহটির আনুষ্ঠানিক নামকরণ করা হয়।

## ভৌত বৈশিষ্ট্য
গ্যালাটিয়া একটি অনিয়তাকার উপগ্রহ এবং সেখানে ভূতাত্ত্বিক বিবর্তনের কোনও চিহ্ন পাওয়া যায় না। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন।

## কক্ষপথ
গ্যালাটিয়ার কক্ষপথটি নেপচুনের সমলয় কক্ষপথের ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে গ্যালাটিয়ার সঙ্গে নেপচুনের সংঘর্ষ লাগবে এবং গ্যালাটিয়া চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে।

গ্যালাটিয়াকে কক্ষপথের  বহির্ভাগে অবস্থিত অ্যাডামস বলয়ের একটি রাখালিয়া উপগ্রহ বলে প্রতীয়মান হয়। গ্যালাটির সঙ্গে অনুনাদের অনুপাত ৪২:৪৩ থেকেও এই বলয়ের মধ্যে আবদ্ধ স্বতন্ত্র ধনুকাকৃতি বলয়টির সম্ভাব্য গঠনকৌশল বলেই ধরে নেওয়া হয়। বলয়ের মধ্যে গ্যালাটিয়া যে ব্যাসার্ধ-সংক্রান্ত বিঘ্ন সৃষ্টি করেছে তার থেকে উপগ্রহটির ভর অনুমান করা হয়।

## পাদটীকা

## তথ্যসূত্র

## বহিঃসংযোগ

* Galatea Profile  by NASA's Solar System Exploration
* Neptune's Known Satellites  (by Scott S. Sheppard)

বিষয়শ্রেণী:নেপচুনের প্রাকৃতিক উপগ্রহ
বিষয়শ্রেণী:১৯৮৯-এ আবিষ্কৃত জ্যোতির্বৈজ্ঞানিক বস্তু
জুনুব

জুনুব (جنب) হল একটি [ইসলামি পরিভাষায় অর্থ যার হল যৌনসঙ্গম বা বীর্যস্খলনের কারণে ধর্মীয়ভাবে অপবিত্র হওয়া। এমন অবস্থার একজন ব্যক্তিকে ধর্মীয়ভাবে পবিত্র হওয়ার জন্য এবং প্রার্থনা (সালাত) করতে সক্ষম হওয়ার জন্য গোসল করতে হয়। জানাবাত অবস্থায় থাকা কোন ব্যক্তি নামাজ পড়তে পারবে না এবং মসজিদেও প্রবেশ করতে পারবে না (যদিও এ ব্যাপারে ভিন্নমত রয়েছে)।

## যে সকল কাজ একজন জুনুব ব্যক্তি করতে পারে
* গায়রে মাহরাম ছাড়া যে কাওকে স্পর্শ করতে পারে
* গোসল না করে ঘুমাতে পারে কিন্তু অবশ্যই অজু করতে হবে।
* রাস্তা দিয়ে হাঁটতে পারে।
* খাবার খেতে পারে।
* এমন অবস্থায় রোজা রাখতে পারে।
* জিহাদ করতে পারে।

## যে সকল কাজ একজন জুনুব ব্যক্তি করতে পারে না
* নামাজ পড়তে পারে না
* মুসহাফ থেকে কুরআন পড়তে পারে না
* মেয়েরা রজঃস্রাবের সময় নামাজ পড়তে পারে না।

## আরও দেখুন
*ইসলামী যৌন পরিচ্ছন্নতা আইনশাস্ত্র
*গোসল
*নাজিস

## তথ্যসূত্র

2. al-Bukhaari, 279, al-Bukhaari, 283;
3. Muslim, 305, Muslim, 371, Muslim 306
4. al-Majmoo’ (9/74)
5. Fataawa al-Lajnah al-Daa’imah, fatwa no. 9620

## বহিঃসংযোগ
*Laws of Ritual Purity in Islam including bath of purification (ghusl) required for a person who is sexually ritually impure (junub).

বিষয়শ্রেণী:ইসলামি পরিভাষা
বিষয়শ্রেণী:ইসলামে যৌনতা
বরদরাজনপেট্টাই

**বরদরাজনপেট্টাই** দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি পঞ্চায়েত শহর। এটি উদয়ারপালয়ম তহশিলে অবস্থিত৷

## জনসংখ্যার উপাত্ত
২০০১ খ্রিস্টাব্দে ভারতের জনগণনা অনুসারে বরদরাজনপেট্টাই শহরের জনসংখ্যা ছিল ৮,৫৭৪ জন, যার মধ্যে পুরুষ ৪৪ শতাংশ এবং নারী ৫৬ শতাংশ। শহরটির সাক্ষরতার হার ছিল ৬৯ শতাংশ, যার মধ্যে পুরুষ সাক্ষরতার হার ৭১ শতাংশ নারী সাক্ষরতার হার ছিল ৬৬ শতাংশ। ছয় বছর অনূর্ধ্ব শিশুর সংখ্যানুপাত ছিল ১২ শতাংশ।

২০১১ খ্রিস্টাব্দে ভারতের জনগণনা অনুসারে বরদরাজনপেট্টাই শহরের জনসংখ্যা ছিল ৮,২৫৯ জন, যার মধ্যে ৪,০৯৩ জন পুরুষ এবং ৪,১৬৬ জন নারী। ‌ছয় বছর অনূর্ধ্ব শিশুর সংখ্যা ৭৫২ যা মোট জনসংখ্যার ৯.১১ শতাংশ। মোট পরিবার সংখ্যা ২,০৪৯ টি। তপশিলি জাতি পর্যায়ভুক্ত শতকরা অনুপাত যথাক্রমে ০.০৪। শহরটির মোট সাক্ষরতার হার ৭৭.৯৩ শতাংশ, যেখানে পুরুষ সাক্ষরতার হার ৮৩.৭২ শতাংশ এবং নারী সাক্ষরতার হার ৭২.৩১ শতাংশ।

## তথ্যসূত্র

বিষয়শ্রেণী:তামিলনাড়ুর শহর ও নগর
ইসলামে ধর্মীয় পবিত্রতা

**পবিত্রতা** (, *তাহারাত* ) হল ইসলামের একটি অত্যাবশ্যক অংশ। এটি ''নাজাসাতের'' বিপরীত, যা হল ধর্মীয়ভাবে অপবিত্র হওয়ার অবস্থা। এটি প্রাথমিকভাবে শারীরিক অপবিত্রতা (যেমন, মূত্র) দূরীকরণের মাধ্যমে আর তারপর অজু বা গোসলের দ্বারা ধর্মীয় পবিত্রতা অর্জনের মাধ্যমে অর্জিত হয়।

## কুরআনে
কুরআনে বলা হয়েছে:  এবং কুরআনে এমন আয়াতও রয়েছে যেখানে মানুষের পবিত্রতা ও অপবিত্রতা সম্পর্কে বলা হয়েছে: 

## আরও দেখুন
* গোসল
* ইস্তিঞ্জা
* নাজাসাত
* তাহির
* তায়াম্মমুম
* অজু

## তথ্যসূত্র

## বহিঃসংযোগ
* Laws of Islam concerning ritual purity
* Tajweedul Quran 


বিষয়শ্রেণী:ইসলামি পরিভাষা
বিষয়শ্রেণী:ইসলামি ধর্মতত্ত্ব
বিষয়শ্রেণী:ইসমাইলি ধর্মতত্ত্ব
পশ্চিম প্রদেশের গভর্নরদের তালিকা

পশ্চিম প্রদেশ **[[শ্রীলঙ্কা]]** এর **গভর্নর** বা রাজ্যপাল হলেন পশ্চিম প্রাদেশিক কাউন্সিলের পরিচালনার জন্য দায়বদ্ধ ( *বাসনিহিরা পালাথ এন্দুকরাভাই*)। অফিসের কিছু গুরুত্বপূর্ণ কার্যাদিগুলির মধ্যে রয়েছে ১৯৮৭ সালের প্রাদেশিক কাউন্সিল অ্যাক্ট নং ৪২, ১৯৯০ সালের ২৮ নং আইন অনুসারে সংশোধিত এবং সংবিধানের ১৩ তম সংশোধনীর মাধ্যমে গভর্নরকে অর্পিত ক্ষমতা প্রয়োগের অন্তর্ভুক্ত। 

## গভর্নর

## আরো দেখুন

* শ্রীলঙ্কার মুখ্যমন্ত্রী

## তথ্যসূত্র

## বহিঃসংযোগ

* গভর্নর অফিস 
* পশ্চিম প্রাদেশিক পরিষদ 

বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পশ্চিম প্রদেশ, শ্রীলঙ্কার গভর্নর
বিষয়শ্রেণী:শ্রীলঙ্কার প্রাদেশিক গভর্নরদের তালিকা
করাইবেট্টি পাখিরালয়

**করাইবেট্টি পাখিরালয়** দক্ষিণ ভারতের তামিলনাড়ু রাজ্যে অবস্থিত আরিয়ালুর জেলায়  জুড়ে বিস্তৃত একটি সংরক্ষিত অঞ্চল৷ পাখিরালয়টি তাঞ্জাবুর শহর থেকে প্রায়  দূরে অবস্থিত৷ এখানে অবস্থিত স্বাদুজলের হ্রদটি পুল্লম্বাড়ি নদী ও কট্টলাল খালের জল দ্বারা পরিপুষ্ট৷ প্রতিবছর এখানে বহু পরিযায়ী পাখির সমাগম হয়ে থাকে৷ ১৯৯৯ খ্রিস্টাব্দে তামিলনাড়ু সরকার এই হ্রদটিকে অভয়ারণ্য বলে ঘোষণা করে৷ এখনো পর্যন্ত ১৮৮ প্রজাতির পাখি এখানে দৃষ্টিবদ্ধ করা গিয়েছে, যার মধ্যে ৮২ টি জলচর৷ তামিলনাড়ুতে অবস্থিত পাখিরালয়গুলির মধ্যে করাইবেট্টি অন্যতম, এটির কোড নং - আইএন২৬৮৷

## অবস্থান
অভয়ারণ্যটি মূলত কাবেরী নদীর উত্তর দিকের ঢেউ খেলানো সমভূমিতে অবস্থিত একটি বৃহৎ জল সরবরাহকারী হ্রদকে কেন্দ্র করে গড়ে উঠেছে৷ উত্তর-পূর্ব মৌসুমীবায়ুর প্রভাবে পুল্লম্বাড়ি খালের জলে হ্রদটি পরিপুষ্ট হয়৷ হ্রদটির পার্শ্ববর্তী আরো একটি হ্রদ রয়েছে, দুটিকে একত্রে বেট্টাকুড়ি-করাইবেট্টি পাখিরালয়ও বলা হয়ে থাকে৷ খামার কার্যের মধ্যে, হ্রদকে কেন্দ্র করে ধান, আখ, তুলা, রেড়ি ও ভুট্টার চাষ হয়ে থাকে৷ চাষের কাজে মূলত এই হ্রদের জলই ব্যবহৃত হয়৷ হ্রদের মাঝে থাকা বাবলা গাছ পরিযায়ী ও স্থানীয় পাখির বিশ্রামস্থল হিসাবে কাজ করে৷

## পর্যবেক্ষণ
করাইবেট্টি পাখিরালয়ে দেখতে পাওয়া যায় এমন পাখির মধ্যে রয়েছে দাগি রাজহাঁস, উত্তুরে ল্যাঞ্জাহাঁস, ধলা মানিকজোড়, উত্তুরে খুন্তেহাঁস, গিরিয়া হাঁস, নীলপাখা তিলিহাঁস, মাছমুরাল এবং পাতি কপিঞ্জল

শীতকালে সর্বাধিক সংখ্যক পাখি দেখা যায়, বছরফেরে এদের সংখ্যা ২০,০০০ থেকে ৬০,০০০ এর মতো হয়ে থাকে৷ অধিকাংশই অ্যানাটিডি বর্গের পাখি৷ বৈশ্বিক সংকটাপন্ন প্রজাতি তালিকাভুক্ত বড় গুটিঈগল, গয়ার, কালোমাথা কাস্তেচরা ও চিতিঠুঁটি গগণবেড়-ও এখানে দেখা গিয়েছে৷
করাইবেট্টি তামিলনাড়ুর অন্যতম সক্রিয় ও গুরুত্বপূর্ণ বক প্রতিপালন স্থল৷ অভয়ারণ্যে প্রতিপালিত কিছু পাখির প্রজাতি হলো, চিতিঠুঁটি গগণবেড়, কালোমাথা কাস্তেচরা, রাঙা মানিকজোড়, গয়ার, ইউরেশীয় চামচঠুঁটি প্রভৃতি৷

অন্যান্য প্রাণিজগতের মধ্যে রয়েছে স্থানীয় পাতিশিয়াল, কালোগ্রীব খরগোশ, পাতি বেজি এবং মোটামুটি আরো পনের প্রজাতির মাছ৷ পক্ষীদর্শনে আগ্রহীরা বিশেষত শীতকালল করাইবেট্টি পাখিরালয়ে এসে থাকেন৷ ২০১৫ খ্রিস্টাব্দে দর্শকদের বোঝার সুবিধা ও ভ্রমণসুলভ্যতার জন্য একটি উদ্ভাসন কক্ষ তৈরি করা হয়েছে৷

## তথ্যসূত্র

বিষয়শ্রেণী:তামিলনাড়ুর সংরক্ষিত বনাঞ্চল
বিষয়শ্রেণী:তামিলনাড়ুর বন্যপ্রাণী অভয়ারণ্য
বিষয়শ্রেণী:ভারতের গুরুত্বপূর্ণ পাখি এলাকা
আলাউদ্দীন পাশা

**আলাউদ্দিন বে** বা **আলাউদ্দীন পাশা** (Alâeddin Paşa; সুগুত, ১২৯০/১২৯২ – বুরসা, ১৩৩১) ছিলেন ওরহান গাজীর সৎ ভাই, যিনি তাদের বাবা ওসমান গাজী উত্তরসূরী। তার মা রাবিয়া বালা হাতুন একজন তুর্কি নারী ও ওসমান গাজির ১ম সহধর্মিণী। তবে বালা হাতুন উসমান গাজীর ১ম সহধর্মিণী ছিল কিনা তা নিয়ে যথেষ্ট সন্দেহ আছে। অনেকের মতে উসমান গাজীর ১ম সহধর্মিণী ছিলেন উরহান গাজীর মাতা মালহুন হাতুন। আলাউদ্দিন নাকি ওরহান বড় ছেলে তা এখনও নিশ্চিত নয়। কিছু ঐতিহাসিক দাবী করেছেন যে, আলাউদ্দিন ওসমানের দ্বিতীয় পুত্র, তবে অন্যরা যুক্তি দেখান যে তাঁর সবচেয়ে বয়স্ক হওয়ার বেশি সম্ভাবনা রয়েছে। তবুও, ওরহান রাজ্য শাসন করেছিলেন এবং সুলতানের উপাধি গ্রহণকারী প্রথম উসমানীয় শাসক হয়েছিলেন। ঐতিহাসিক ইদ্রিস বিটলিসির উপস্থাপিত ঐতিহ্যগত ও উসমানীয় ঐতিহাসিক তথ্যানুসারে আলাউদ্দিন তার উজ্জীবিত, যোদ্ধা সৎ-ভাইয়ের চেয়ে বেশি নিস্ক্রিয় ছিলেন এবং নতুনভাবে গঠন করা উসমানীয় সাম্রাজ্যের সম্প্রসারণের লড়াইয়ের পরিবর্তে ঘরে বসে ছিলেন। তিনি রাষ্ট্রীয় বিষয় পরিচালনার প্রশিক্ষণ গ্রহণ করেছিলেন। যোদ্ধা হিসাবে দক্ষতার কারণে ওরহান সাম্রাজ্যের নেতৃত্বের উত্তরাধিকারী হিসাবে নির্বাচিত হয়েছিল।

## পরিবার
শাহজাদা আলাউদ্দীন বালাদের এক কন্যাকে বিবাহ করেছিলেন, তাদের সন্তান ছিলো:
* ক্লিস বে, যার সন্তান ছিলো:
** খিজির বে, যার সন্তান ছিলো:
*** মেহমেদ বে. যার সন্তান ছিলো, একজন ছেলে এবং একজন মেয়ে:
**** ইব্রাহিম বে. যার সন্তান ছিলো, একজন ছেলে এবং একজন মেয়ে:
***** শাহী চেলেবি. তার সন্তান ছিলো, একজন কন্যা:
****** তাকি হাতুন 
***** আয়শা হাতুন
**** পাশা হাতুন

## তথ্যসূত্র

বিষয়শ্রেণী:১২৮০-এ জন্ম
বিষয়শ্রেণী:১৩৩০-এর দশকে মৃত্যু
বিষয়শ্রেণী:উসমানীয় সাম্রাজ্যের তুর্কি
বিষয়শ্রেণী:সুলতানের পুত্র
কুহক

***কুহক*** হলো একটি জনপ্রিয়, রহস্যজনক বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ২ রা এপ্রিল ১৯৬০ সালে এম পি প্রোডাকশন্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, তরুণ কুমার, তুলসী চক্রবর্তী।

## কাহিনী

## শ্রেষ্ঠাংশে
* উত্তম কুমার
* সাবিত্রী চট্টোপাধ্যায়
* তুলসী চক্রবর্তী
* গঙ্গাপদ বসু
* প্রেমাংশু বসু
* প্রীতি মজুমদার  
* তরুণ কুমার

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৬০-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
হেক্সাডেকেন

**হেক্সাডেকেন** (যাকে সিটেনও বলা হয়) হল একটি জৈব যৌগ। এটি একটি ষোল কার্বন বিশিষ্ট সম্পৃক্ত হাইড্রোকার্বন। হেক্সাডেকেনের রাসায়নিক সংকেত হল C16H34। হেক্সাডেকেন ষোলটি কার্বন পরমাণু নিয়ে যে শৃঙ্খল গঠিত করে, তাতে তিনটি করে হাইড্রোজেন পরমাণু দুই প্রান্তের শেষ দুটি কার্বন পরমাণুর সাথে যুক্ত থাকে। আর দুটি করে হাইড্রোজেন পরমাণু বাকি অন্যান্য চৌদ্দটি কার্বন পরমাণুর প্রত্যেকটির সাথে যুক্ত হয়।

## ভৌত ধর্ম
এটি একটি বর্ণহীন তরল। জলের থেকে হালকা। এর ঘনত্ব ০.৭৭ গ্রাম/সিসি। জলে অদ্রবনীয় কিন্তু জৈব যৌগে দ্রবণীয়।

## সিটেন সংখ্যা
সিটেন সংখ্যাকে প্রায়শই সংক্ষেপে  সিটেন বলা হয়। এটি  ডিজেল জ্বলনের একটি পরিমাপ। চাপ প্রয়োগে সংকোচন অবস্থায় সিটেন খুব সহজেই জ্বলতে পারে। এই কারণে এটির সিটেন সংখ্যা ১০০ ধরা হয়। অন্যান্য জ্বালানি মিশ্রণের জ্বলন ক্ষমতার তুলনা সিটেনের সঙ্গে করা হয়। এক্ষেত্রে এটি একটি সূচক হিসাবে কাজ করে।

## তথ্যসূত্র

বিষয়শ্রেণী:জৈব যৌগ
বিষয়শ্রেণী:হাইড্রোকার্বন
বিষয়শ্রেণী:অ্যালকেন
ফোকাস এনই

**ফোকাস এনই** উত্তর-পূর্ব ভারতের প্রথম স্যাটেলাইট সংবাদ চ্যানেল ছিল। এই চ্যানেলে অসমীয়া, ইংরেজি, হিন্দি, বাংলা, মনিপুরী, নাগামিজ, বোডো, মিজো, গারো, কার্বি, ডিমাসা, নেপালি, রংমেই নাগা, কোক বোরক ও চাদরি ভাষার সংবাদ পরিবেশন করা হত। সংবাদ ছাড়াও এটি অনেক তথ্যবিনোদন অনুষ্ঠান সম্প্রচার করত। বর্তমানে এই চ্যানেলটি বন্ধ আছে।

## অনুষ্ঠান
এই সংবাদ চ্যানেলে প্রতিদিন বিভিন্ন ধরনের অনুষ্ঠান প্রদর্শন করা হত। উল্লেখযোগ্য অনুষ্ঠানগুলি ছিল:

* গুড মর্নিং নর্থ ইস্ট
* খিচিরি খবর
* ভাগ্য লিপি
* বিস্মিত অ্যাপলক
* ফোকাস গোয়াহা
* সুরের পানসই
* এন.ই. টিভি স্টেডিয়াম
* রংধনু
* রংচড়া
* ইতিবাচক... ভালো খবর
* ফোকাস এনই অপারেশন
* TV য়ে TV য়ে
* বক্স অফিস মিটার
* ভয়েচ অব অসম

## উপলব্ধতা
এই চ্যানেল নিম্নলিখিততে উপলব্ধ ছিল:
* এয়ারটেল ডিজিটাল টিভি (ভারত) ৬২০
* রিলায়েন্স ডিজিটাল টিভি (ভারত) ৭৮০
* ডিশ টিভি (ভারত) ৮৫৫
* সান ডাইরেক্ট ডিটিএইচ (ভারত) ৬৯১
* টাটা স্কাই (ভারত) ৯৯৩
* ভিডিওকন ডি২এইচ (ভারত) ৭৬৭

## তথ্যসূত্র

বিষয়শ্রেণী:ভারতের বিলুপ্ত টেলিভিশন চ্যানেল
বিষয়শ্রেণী:২০০৩-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:অসমীয়া ভাষার গণমাধ্যম
বিষয়শ্রেণী:আসামের গণমাধ্যম
বিষয়শ্রেণী:মিজোরামের গণমাধ্যম
বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
ডেসপাইনা (প্রাকৃতিক উপগ্রহ)

**ডেসপাইনা** (ইংরেজি: Despina, ) বা **নেপচুন ৫** (ইংরেজি: Neptune V) হল নেপচুনের তৃতীয় নিকটতম অভ্যন্তরীণ প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত নিম্ফ ডেসপোয়েনার (পসাইডন ও ডিমিটারের কন্যা) নামানুসারে।

## আবিষ্কার
১৯৮৯ সালের জুলাই মাসের শেষ দিকে ডেসপাইনা *[[ভয়েজার ২]]* প্রোবের তোলা ছবিগুলি থেকে ডেসপাইনা আবিষ্কৃত হয়। এটির সাময়িক নামকরণ করা হয়েছিল **এস/১৯৮৯ এন ৩** (ইংরেজি: S/1989 N 3)। ১৯৮৯ সালের ২ অগস্ট আইএইউ-র ৪৮২৪ নং সার্কুলারে এই আবিষ্কারের কথা আনুষ্ঠানিকভাবে ঘোষণা করা হয় এবং এই প্রসঙ্গে "৫ দিনে তোলা ১০টি ছবি"র কথাও উল্লেখ করা হয়। যা থেকে মনে ক্রয়া হয় উপগ্রহটি ২৮ জুলাইয়ের কিছু আগে আবিষ্কৃত হয়েছিল। ১৯৯১ সালের ১৬ সেপ্টেম্বর আনুষ্ঠানিকভাবে উপগ্রহটির নামকরণ করা হয়।

## ভৌত বৈশিষ্ট্য
ডেসপাইনার ব্যাস প্রায় । ডেসপাইনা একটি অনিয়তাকার উপগ্রহ এবং সেখানে ভূতাত্ত্বিক বিবর্তনের কোনও চিহ্ন পাওয়া যায় না। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন।

## কক্ষপথ

ডেসপাইনার কক্ষপথটি থ্যালাসার কক্ষপথের বাইরে হলেও নিকটে এবং লে ভেরিয়ার বলয়ের সামান্য ভিতরে অবস্থিত এবং এটি একটি রাখালিয়া উপগ্রহের কাজ করছে। নেপচুনের সমলয় কক্ষপথ ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে গ্যালাটিয়ার সঙ্গে নেপচুনের সংঘর্ষ লাগবে এবং গ্যালাটিয়া চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে।

## পাদটীকা

## তথ্যসূত্র

## বহিঃসংযোগ
* Despina Profile by NASA's Solar System Exploration
* Neptune's Known Satellites (by Scott S. Sheppard)
* 

বিষয়শ্রেণী:নেপচুনের প্রাকৃতিক উপগ্রহ
বিষয়শ্রেণী:১৯৮৯-এ আবিষ্কৃত জ্যোতির্বৈজ্ঞানিক বস্তু
বাল্বাস আর্টারিওসাস

ডান|200x200পিক্সেল
মাছের সংবহনতন্ত্রে, **বাল্বাস আর্টারিওসাস** একটি নাশপাতি  আকারের একটি চেম্বার, যা ধারক  হিসাবে কাজ করে এবং ফুলকা আর্চগুলোতে অবিচ্ছিন্ন রক্ত প্রবাহ বজায় রাখে।

## তথ্যসূত্র

বিষয়শ্রেণী:মাছের শারীরস্থান
সবাত ব্যায়াম

**সবাত ব্যায়াম** বা **অ্যারোবিক এক্সারসাইজ** (যা **কার্ডিও** বা **কার্ডিওভাস্কুলার ব্যায়াম** বা **হৃৎপিণ্ডের ব্যায়াম** এবং **কার্ডিও-রেস্পিরেটরি** বা **হৃৎপিণ্ড ও ফুসফুসের ব্যায়াম** নামেও পরিচিত) হল কম থেকে বেশি তীব্রতার একটি শারীরিক ব্যায়াম যা মূলত সবাত শক্তি-উৎপন্নকারী প্রক্রিয়ার উপর নির্ভর করে। "অ্যারোবিক" বা সবাত বলতে বিমুক্ত অক্সিজেনের সাথে সংশ্লিষ্ট কোন কিছুকে বোঝানো হয়, এবং  সবাত ব্যায়ামের সবাত শব্দটির দ্বারা ব্যায়ামের সময় সবাত বিপাকের মাধ্যমে ব্যায়ামের সময় পর্যাপ্ত পরিমাণে শক্তির চাহিদা পূরণে অক্সিজেনের ব্যবহারকে বোঝানো হয়। সবাত ব্যায়ামে হাল্কা থেকে মাঝারি তীব্রতার দিকে অগ্রসর হয়ে একই কসরত দীর্ঘ সময় যাবত বারবার করা হয়ে থাকে। সবাত ব্যায়ামকে "মৌলিক সবাত" (ইংরেজিতে "সোললি অ্যারোবিক") ব্যায়ামও বলা হয়ে থাকে, কারণ একে এমনভাবে স্বল্পমাত্রায় পর্যাপ্ত তীব্রতার ব্যায়াম হিসেবে তৈরি করা হয়েছে যেন দেহের সকল শর্করা সবাত পদ্ধতিতে মাইটোকন্ড্রীয় এটিপি (এডিনোসিন ট্রাইফসফেট) উৎপাদনের মাধ্যমে শর্করায় রূপান্তরিত হয়। মাইটোকন্ড্রিয়া হল জীবদেহের শক্তি উৎপাদনকারী অঙ্গাণু যা শর্করা, আমিষ আর চর্বির বিপাকের জন্য অক্সিজেনের উপর নির্ভর করে।

কিছু অ্যারোবিক বা সবাত ব্যায়ামের উদাহরণ হল মাঝারি থেকে লম্বা দূরত্বের দৌড় বা জগিং, সাঁতার, সাইক্লিং, সিঁড়ি বেয়ে ওঠা এবং হাঁটা।

## পাদটীকা

## তথ্যসূত্র

* Cooper, Kenneth C. *The New Aerobics.* Eldora, Iowa: Prairie Wind.
* Donatelle, Rebecca J. *Health: The Basics*. 6th ed. San Francisco: Pearson Education, Inc. 2005.
* Hinkle, J. Scott. ''School Children and Fitness: Aerobics for Life''.  Ann Arbor, MI: ERIC
* Clearinghouse on Counseling and Personnel Services.
* Aberg MA, Pedersen NL, Torén K, Svartengren M, Bäckstrand B, Johnsson T, Cooper-Kuhn CM, Aberg ND, Nilsson M, & Kuhn HG. (2009) Cardiovascular fitness is associated with cognition in young adulthood. Proceedings of the National Academy of Sciences of the United States of America.
* Guiney, Hayley & Machado, Liana. Benefits of regular exercise for executive functioning in healthy populations. Psychon. Bull. Rev. 2013.
* Rendi, Maria, Szabo, Atila, Szabo, Tomas, Velenczei, Attila & Kovas, Arpad. Acute psychological benefits of aerobic exercise: A field study into the effects of exercise characteristics. Psychol, Health. Med. 2008.


বিষয়শ্রেণী:ব্যায়ামের শারীরবিদ্যা
মাধুরী ব্যানার্জি

**মাধুরী ব্যানার্জি** (জন্ম ৯ আগস্ট ১৯৭৫) একজন ভারতীয় লেখক, কলামিস্ট এবং চিত্রনাট্যকার । তার প্রথম উপন্যাস *লসিং মাই ভার্জিনিটি অ্যান্ড অন্যান্য ডাম্ব আইডিয়াস*  ৪০,০০০ এর বেশি অনুলিপি বিক্রি করেছে।  তিনি *[[হেট স্টোরি ২|হিট স্টোরি ২-এর]]* সফল বলিউড চলচ্চিত্রের *[[হেট স্টোরি ২|লেখিকাও]]* ।  তিনি  অভিনেত্রী কারিশমা কাপুরের সাথে *দ্য ইয়্মি মমি গাইড* নামে একটি নন-ফিক্শন বইতেও কাজ করেছেন। 

তিনি  দুই বছর *[[দ্য এশিয়ান এজ (ভারত)|এশিয়ান এজের]]* একজন কলামিস্ট ছিলেন এবং *ম্যাক্সিম* ম্যাগাজিনে একটি যৌনতা এবং সম্পর্কের কলামে ছিলেন। তিনি  মহিলাদের *বিটুইন ডুয়েলটিস সম্পর্কিত* ডকুমেন্টারীর জন্য একটি জাতীয় পুরষ্কারও *পেয়েছেন* । তিনি তাদের প্রচারের পছন্দগুলির জন্য তাদের সম্পর্ক বিশেষজ্ঞ হিসাবে রেভলনের মুখ হয়েছেন ।

তাকে  *কসমো* ম্যাগাজিন ভারতের ক্যারি ব্র্যাডশো বলে ডেকেছিল এবং লেখক হিসাবে তার ছয় বছরে দু'বার *[[ইন্ডিয়া টুডে]] ওমেন* ম্যাগাজিনে প্রদর্শিত হয়েছিল। ইয়াহু ফিয়ারলেস এবং ফ্যাব মহিলা হিসাবে তাঁর কাছে ডভ দ্বারা নির্মিত একটি ডকুমেন্টারি রয়েছে যা ইয়াহু ওয়েবসাইটে পাওয়া যায়। শোভা দে তাকে একজন রাজা রবি বর্মা চিত্রকর্ম বলে অভিহিত করেছেন এবং তাঁর প্রথম উপন্যাস সম্পর্কে "মাধুরীর চমৎকার, আজকের উন্মাদ সামাজিক পরিবেশে যৌন স্থানের জন্য আলোচনার বিষয়ে প্রাণবন্ত গ্রহণ তার লিঙ্গ বিভাজন জুড়ে বেশ কয়েকটি ভক্তকে জিতিয়েছে!"

## গ্রন্থ বিবরণী

* লসিং মাই ভির্জিনিটি এন্ড আদার ডুম্ব আইডিয়াস (২০১১)
* মিস্টেকস লাইক লাভ এন্ড সেক্স (২০১২)
* মাই *ইয়্মি* মমি গাইড (২০১৩)
* *অ্যাডভান্টেজ লাভ* )
* স্কান্ডালউস হওসেবীভস (২০১৪)
* *মাই ক্লিঙ্গি গার্লফ্রেন্ড* (২০১৫)
* ফোরবিড্ডেন ডেসিরাস (২০১৬)
* *দ্য ফ্লেকি মমি* (*২০১*৬)

## ফিল্মোগ্রাফি

## আরো দেখুন

* ভারতীয় লেখকদের তালিকা

## তথ্যসূত্র

## বহিঃসংযোগ

*   
* পেঙ্গুইন ভারতে মাধুরী বন্দ্যোপাধ্যায়

বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতীয় নারী চিত্রনাট্যকার
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ঔপন্যাসিক
বিষয়শ্রেণী:১৯৭৫-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:ভারতের ইংরেজি ভাষার লেখক
বিষয়শ্রেণী:ভারতীয় কলাম লেখক
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় নাট্যকার
বিষয়শ্রেণী:দিল্লির চিত্রনাট্যকার
বিষয়শ্রেণী:২১শ শতাব্দীর ভারতীয় চিত্রনাট্যকার
হাসপাতালের বহির্বিভাগ

[thumb|একটি হাসপাতালের বহির্বিভাগ([:en: Purley War Memorial Hospital|Purley War Memorial Hospital)]]
**হাসপাতালের বহির্বিভাগ** বলতে একটি হাসপাতালের এমন একটি অংশকে বোঝায় যেটিকে হাসপাতালের বহির্বিভাগীয় রোগীদের স্বাস্থ্য সমস্যা বা রোগ নির্ণয়করণ ও চিকিৎসা প্রদানের উদ্দেশ্যে নকশা করা হয়। বহির্বিভাগীয় রোগী বলতে এমন সব রোগীকে বোঝায়, যাদের কোনও শয্যার জন্য বা রাত্রিকালীন সেবা গ্রহণের জন্য হাসপাতালে ভর্তি হবার প্রয়োজন নেই। আধুনিক বহির্বিভাগগুলিতে ব্যাপক সংখ্যক রোগনির্ণয় পরীক্ষা, চিকিৎসা সেবা এবং অপ্রধান শল্যচিকিৎসা সেবা প্রদান করা হয়। ইংরেজি ভাষাতে এগুলিকে "আউটপেশেন্ট ডিপার্টমেন্ট" (Outpatient department) বা সংক্ষেপে "ওপিডি" (OPD) এবং কখনও কখনও "আউটপেশেন্ট ক্লিনিক" (Outpatient clinic) বলা হয়।

কিছু কিছু স্বাস্থ্যকেন্দ্র বা চিকিৎসাকেন্দ্র হাসপাতালের বহির্বিভাগের মতো সেবা প্রদানের জন্য নির্মাণ করা হয়, কিন্তু সেগুলি কোনও হাসপাতালের সাথে সম্পর্কিত থাকে না, বরং স্বাধীনভাবে কাজ করে। এইসব স্বতন্ত্র চিকিৎসাকেন্দ্রকেও ইংরেজিতে "আউটপেশেন্ট ক্লিনিক" বলা হয়।

## গুরুত্ব
কোনও হাসপাতালের বহির্বিভাগ সেটির সামগ্রিক পরিচালনার একটি গুরুত্বপূর্ণ অংশ। এটি সাধারণত ভর্তিকৃত রোগীদের সেবাব্যবস্থাগুলির সাথে অঙ্গীভূত থেকে কাজ করে। হাসপাতালের বহির্বিভাগে যেসব চিকিৎসক ও শল্যচিকিৎসক কাজ করেন, তারা হাসপাতালের অন্তঃস্থ বিভাগগুলিতেও রোগীদেরকে সেবাদান করেন। অনেক রোগীকে প্রথমে বহির্বিভাগীয় রোগী হিসেবে পরীক্ষা করা হয় ও চিকিৎসা প্রদান করা হয় এবং প্রয়োজন হলে পরবর্তীতে তাদেরকে হাসপাতালে ভর্তি করা হতে পারে। হাসপাতালের অভ্যন্তরীণ সেবা থেকে অব্যাহতি লাভের পরেও রোগীকে আবার হাসপাতালের বহির্বিভাগে অনুবর্তনমূলক চিকিৎসার (follow-up *ফলো-আপ*) জন্য ফেরত আসতে হতে পারে।

## বর্ণনা
সাধারণত হাসপাতালের বহির্বিভাগ হাসপাতাল ভবনের নিচ তলায় অবস্থিত থাকে, যার কাছে গাড়ি রাখার সুবন্দোবস্ত থাকতে পারে। হাঁটতে অক্ষম রোগীদের জন্য চাকা লাগানো আসন ("হুইলচেয়ার") এবং খাটুলি-র ("স্ট্রেচার") ব্যবস্থা থাকে। রোগীরা হাসপাতালের অভ্যর্থনা কেন্দ্রে গিয়ে রোগী হিসেবে নিবন্ধন সম্পন্ন করেন এবং সেখানে তাদের বসবার ব্যবস্থা থাকে যাতে তারা চিকিৎসকের সাথে সাক্ষাৎ বা বৈঠকের জন্য অপেক্ষা করতে পারেন। প্রতিটি চিকিৎসকের একটি স্বতন্ত্র বৈঠকখানা বা সাক্ষাতের কক্ষ থাকে এবং এগুলির পাশেও অপেক্ষাকৃত ক্ষুদ্র বসবার জায়গা থাকতে পারে। শিশুদের চিকিৎসার উদ্দেশ্যে নির্মিত বহির্বিভাগ প্রাপ্তবয়স্কদের বহির্বিভাগের থেকে পৃথক কোনও স্থানে অবস্থিত হতে পারে। বহির্বিভাগের কাছেই রঞ্জনরশ্মি (এক্স-রে) করার সুবিধা, পরীক্ষণাগার, চিকিৎসা-সংক্রান্ত নথিপত্রের (Medical records "মেডিক্যাল রেকর্ডস") কার্যালয়, ঔষধালয়, ইত্যাদি থাকতে পারে। প্রধান অপেক্ষার এলাকাটিতে রোগী ও তার পরিবারের জন্য শৌচাগার, দূরালাপনি (টেলিফোন), চাঘর বা কফিঘর বা জলখাবারের সুবিধা, খাবার পানির সুবিধা, উপহারের দোকান, ফুলের দোকান, উপাসনার স্থান, নিরব ঘর, ইত্যাদি সুযোগ সুবিধা থাকতে পারে।

সব হাসপাতালে পৃথক করে বহির্বিভাগ না-ও থাকতে পারে। সেক্ষেত্রে ভর্তিকৃত রোগীদের যে বিভাগে চিকিৎসা করা হয়, সেখানেই ভর্তি না হওয়া রোগীদের চিকিৎসা করা হতে পারে।

## তথ্যসূত্র

বিষয়শ্রেণী:স্বাস্থ্যসেবা কেন্দ্রের ধরন
বিষয়শ্রেণী:চিকিৎসালয়
বিষয়শ্রেণী:হাসপাতাল
থাইল্যান্ডের ভূগোল

**[[থাইল্যান্ড]]** অবস্থান করছে দক্ষিণ-পূর্ব এশিয়ার মূল ভূখণ্ডের মাঝখানে।  এটির মোট আয়তন  হওয়ায় এটি বিশ্বের ৫০ তম বৃহত্তম রাষ্ট্র। মিয়ানমার, কম্বোডিয়া, লাওস এবং মালয়েশিয়ার সাথে এই দেশটির স্থলভাগের সীমানা  দীর্ঘ। থাইল্যান্ডের সমাজ ও সংস্কৃতির অনেক দিকই প্রভাবিত হয়েছে দেশটির অক্ষাংশগত অবস্থান দ্বারা।   এশিয়া থেকে মালয়েশিয়া এবং সিঙ্গাপুর এর একমাত্র স্থলপথটির নিয়ন্ত্রণ এই দেশটির অধিকারে রয়েছে। দেশটিতে একটি একচেটিয়া অর্থনৈতিক অঞ্চল রয়েছে যার আয়তন ।

## অঞ্চলসমূহ

ভূমির গঠন আকৃতি ও নিকাশী সহ দেশটির প্রাকৃতিক বৈশিষ্ট্য এবং মানুষের সাংস্কৃতিক নিদর্শনগুলির ভিত্তিতে থাইল্যান্ডকে ন্যাশনাল রিসার্চ কাউন্সিল ছয়টি ভৌগোলিক অঞ্চলে বিভক্ত করেছে।  সেগুলি হ'ল: উত্তর অঞ্চল, উত্তর-পূর্বাঞ্চল, মধ্য অঞ্চল, পূর্ব অঞ্চল, পশ্চিম অঞ্চল এবং থাইল্যান্ডের দক্ষিণ অঞ্চল।  যদিও ব্যাংকক ভৌগোলিকভাবে কেন্দ্রীয় বা মধ্য সমভূমির একটি অংশ তবুও অন্য দিক থেকে দেশের রাজধানী এবং বৃহত্তম শহর হিসাবে এই মহানগর অঞ্চলটি একটি পৃথক অঞ্চল হিসাবে বিবেচিত হতে পারে।  ছয়টি ভৌগোলিক অঞ্চলের প্রতিটিই জনসংখ্যায়, মৌলিক সম্পদসমূহে, প্রাকৃতিক বৈশিষ্ট্যে এবং সামাজিক ও অর্থনৈতিক বিকাশের স্তরের দিক দিয়ে পৃথক।  অঞ্চলগুলির বৈচিত্র্য আসলে থাইল্যান্ডের প্রাকৃতিক বিন্যাসের সবচেয়ে প্রকাশ যোগ্য বৈশিষ্ট্য হিসাবে বিবেচিত হয়। 

### থাইল্যান্ডের দক্ষিণ অঞ্চল
দক্ষিণ থাইল্যান্ড একটি সংকীর্ণ উপদ্বীপের অংশ যেটি জলবায়ু, ভূখণ্ড এবং সম্পদে স্বতন্ত্র।  এর অর্থনীতি পর্যটন, পাম তেল এবং রাবার চাষের উপর ভিত্তি গড়ে উঠেছে।  উদাহরণ হিসাবে বলা যায় পাম আবাদের জন্য ক্রাবি প্রদেশ এ পাম আবাদ ৯৮০,০০০ রাই (১,৫৬৮&nbsp;কিমি২) জমি দখল করেছে যা প্রদেশটির খামার জমির ৫২%।  আয়ের অন্যান্য উৎসগুলির মধ্যে রয়েছে নারকেল চাষ, খনিজ টিন উৎখনন।  ঘোরানো পার্বত্য অঞ্চল এবং বৃহৎ নদীর অনুপস্থিতি এই দক্ষিণের অংশটির বিশেষ বৈশিষ্ট্য।  উত্তর-দক্ষিণের পার্বত্য বাধা এবং দুর্ভেদ্য ক্রান্তীয় অরণ্যের কারণে এই অঞ্চলটির প্রাথমিক বিচ্ছিন্নতায় পৃথক রাজনৈতিক চেতনার বিকাশ ঘটাতে দেখা যায়।  আন্দামান সাগর ও থাইল্যান্ডের উপসাগর দিয়ে আন্তর্জাতিক প্রবেশাধিকারের কারণে নাখ সি থামারত কেন্দ্রিক থেরবাদ বৌদ্ধধর্ম এবং ইসলাম বিশেষ করে মালয়েশিয়ার সীমান্তে পূর্বতন পাত্তানি রাজ্য এ বিস্তার লাভ করেছে। 

### প্রদেশসমূহ

থাইল্যান্ডের অঞ্চলগুলি রাজনৈতিকভাবে মোট ৭৬ টি প্রদেশে বিভক্ত এবং তার সঙ্গে যুক্ত রয়েছে ব্যাংকক যা একটি বিশেষ প্রশাসনিক অঞ্চল বিশেষ।

## তথ্যসূত্র

*

## বহিঃসংযোগ
* Atlas of Thailand 
* Thailand Weather
আকিলপুর সমুদ্র সৈকত

**আকিলপুর সমুদ্র সৈকত** বাংলাদেশের চট্টগ্রাম জেলার সীতাকুন্ডে উপজেলায় অবস্থিত একটি সমুদ্র সৈকত। এই সৈকতের পাশেই অবস্থিত কুমিরা ঘাট। এখান থেকে সন্দ্বীপ খালের মধ্য দিয়ে মানুষ সন্দ্বীপে যায়।

## ইতিহাস
সীতাকুন্ডের নিমতলা গ্রামের পাশে এই সৈকতের অবস্থান। আগে এই এলাকা ছিল ভীতিকর। বিশেষ করে ঘূর্ণিঝড় ও জলোচ্ছ্বাসের কারণে। কারণ একটুতেই এখানে পানি উঠে যেত। কিন্তু সরকার এখানে বাঁধ নির্মাণ করেছে। এবং পাশে সাড়ি সাড়ি গাছ লাগানো হয়েছে। ফলে সৌন্দর্যও এখন বৃদ্ধি পেয়েছে। প্রতিদিন অনেক মানুষ এখানে বেড়াতে আসেন। পর্যটকদের জন্য এখানে শৌচাগার ও বিভিন্ন দোকানেরও ব্যবস্থা করা হয়েছে।
## বাঁধ নির্মাণ
২০১৬-২০১৭ সালে তৎকালীন মন্ত্রী আনিসুল ইসলাম মাহমুদ বাঁধ নির্মাণ প্রকল্পের উদ্বোধন করেন। ৪০ কোটি টাকা ব্যয়ে ২০১৯ সালে পুরো সৈকতটিতে বাঁধ নির্মাণ করা হয়। এই বাঁধটি প্রায় ২ কিলোমিটার এলাকা জুড়ে বিস্তৃত। বাঁধ নির্মাণের আগে প্রতিবছর প্রায় দুইবার পুরো গ্রাম প্লাবিত হয়ে যেত। কৃষিজমি সহ ঘরবাড়িও ডুবে যেত। বাঁধ নির্মাণের ফলে গ্রামবাসী জোয়ারের পানি থেকে রক্ষা পাচ্ছে। তবে, কিছু কিছু জায়গায় বাঁধ ভেঙ্গে যাচ্ছে।

## আরও দেখুন
* বাংলাদেশের সমুদ্র সৈকতের তালিকা

## তথ্যসূত্র

বিষয়শ্রেণী:চট্টগ্রাম জেলার সমুদ্র সৈকত
বিষয়শ্রেণী:সীতাকুণ্ড উপজেলা
লিভিভ

**ল্ভিভ্, লিভিভ বা লিভিউ**, পশ্চিম ইউক্রেনের বৃহত্তম ও সমগ্র ইউক্রেনের সপ্তম বৃহত্তম শহর। ২০২০ সালের হিসাব অনুযায়ী এর জনসংখ্যা ৭,২৪,৩১৪। লিভিউ ইউক্রেনের অন্যতম সাংস্কৃতিক কেন্দ্র।

রুথেনিয়ার রাজা দানিয়েলের জ্যেষ্ঠ পুত্র লিওর সম্মানে শহরটির নামকরণ করা হয়েছে। পোল্যান্ডের অধিপতি দ্বিতীয় কাসিমির ইউক্রেন জয় করার পর ১২৭২ থেকে ১৩৪৯ সাল পর্যন্ত এটি গালিসিয়া-ভোলহাইনিয়া রাজ্যের রাজধানী ছিল। ১৪৩৪ সাল থেকে এটি পোল্যান্ডের শাসনাধীন রুথেনিয়া ভোইভোডশিপের আঞ্চলিক রাজধানী হিসেবে স্বীকৃত ছিল। ১৭৭২ সালে পোল্যান্ড বিভক্ত হলে লিভিউকে হাবসবুর্গ গালিসিয়া ও লোদোমেরিয়া রাজত্বের রাজধানী করা হয়। ১৯১৮ সালে সংক্ষিপ্ত সময়ের জন্য লিভিউ পশ্চিম ইউক্রেনীয় গণপ্রজাতন্ত্রের রাজধানী ছিল। দ্বিতীয় পোলিশ প্রজাতন্ত্র গঠনের সময় এটি লাভোভ ভোইভোডশিপের অন্তর্গত ছিল।

১৯৩৯ সালে পোল্যান্ড জার্মান-সোভিয়েত শক্তি দ্বারা অধিকৃত হওয়ার পর লিভিউ সোভিয়েত ইউনিয়নের অংশ হয়। ১৯৪৪-৪৬ সালে পোল্যান্ড ও পশ্চিম ইউক্রেনের মধ্যে অধিবাসীর অদল-বদল ঘটে। লিভিউ-ও এই অদল-বদল প্রক্রিয়ার অংশ ছিল। ১৯৯১ সালে শহরটি স্বাধীন ইউক্রেন রাষ্ট্রের অংশ হয়।

লিভিউ বর্তমানে লিভিউ অব্লাস্টের অংশ।

লিভিউ ঐতিহাসিক রেড রুথেনিয়া ও গালিসিয়া ঐতিহাসিক অঞ্চলের কেন্দ্র ছিল। শহরের অনেক গুরুত্বপূর্ণ ভবন দ্বিতীয় বিশ্বযুদ্ধের সময় চলা সোভিয়েত ও জার্মান আগ্রাসনের হাত থেকে রক্ষা পেয়েছে। এখানে অনেকগুলো বিখ্যাত ও সুপরিচিত শিক্ষাপ্রতিষ্ঠান রয়েছে। এগুলোর মধ্যে উল্লেখযোগ্য হলো - লিভিউ বিশ্ববিদ্যালয় ও লিভিউ পলিটেকনিক। লিভিউ শহরে একটি ফিলহারমোনিক অর্কেস্ট্রা ও রঙ্গমঞ্চও রয়েছে। এর নগরীকেন্দ্র ইউনেস্কোর বিশ্ব ঐতিহ্য তালিকার অন্তর্গত।

## ভূগোল

রতোচিয়া ঊর্ধ্বভূমির কিনারায়, পোলিশ সীমান্ত হতে ৭০ কিলোমিটার এবং পূর্ব কার্পেথীয় পর্বত হতে ১৬০ কিলোমিটার দূরত্বে লিভিউ শহরটি অবস্থিত। সমুদ্রসীমা হতে গড়ে ২৯৬ মিটার উপরে এর অবস্থান। এর সর্বোচ্চ বিন্দু হলো ভিসোকি জামোক বা উঁচু দুর্গ, যা সমুদ্রসীমার ৪০৯ মিটার উপরে অবস্থিত। ঐ দুর্গ থেকে শহরের ঐতিহাসিক কেন্দ্রকে ভালোভাবেই পর্যবেক্ষণ করা সম্ভব হয়।

পোলতভা নদীর তীরে এবং উঁচু দুর্গের পাদদেশে লিভিউ শহরটি অবস্থিত ছিল। ত্রয়োদশ শতকে পণ্য পরিবহনে শহরটি ভূমিকা রাখত। বর্তমানে লিভিউ শহরের প্রধান সড়ক, মুক্তি সরণি (প্রসপেক্ট ভোবোদি) এবং লিভিউ অপেরা ও ব্যালে রঙ্গমঞ্চের মধ্য দিয়ে পোলতভা নদী সরাসরি প্রবাহিত হয়।

### জলবায়ু

লিভিউয়ের জলবায়ু আর্দ্র মহাদেশীয় ধরনের। এর শীতকাল চরম হলেও গ্রীষ্মকাল মৃদু ধরনের। জানুয়ারি মাসে এর গড় তাপমাত্রা শূন্য ও জুলাই মাসে গড় তাপমাত্রা তেইশ ডিগ্রি সেলসিয়াস। 

## তথ্যসূত্র

## বহিঃসংযোগ

*  
* Lviv.com 
* প্রাতিষ্ঠানিক ভ্রমণ ওয়েবসাইট

বিষয়শ্রেণী:ইউক্রেনের শহর
বিষয়শ্রেণী:১৩ শতকের ইউরোপীয় স্থাপনা
বিষয়শ্রেণী:ইউক্রেনের গণহত্যার স্থান
বিষয়শ্রেণী:ইউক্রেনের প্রাক্তন রাজধানী
বিষয়শ্রেণী:ইউক্রেনের বিশ্ব ঐতিহ্যবাহী স্থান
বিষয়শ্রেণী:ঐতিহাসিক ইহুদি সম্প্রদায়
বিষয়শ্রেণী:লিভিউ
বিষয়শ্রেণী:লিভিউ ওব্লাস্টের শহর
বিষয়শ্রেণী:১৩শ শতাব্দীতে প্রতিষ্ঠিত জনবহুল স্থান